### 9.     Drøftelse af Udviklingsstrategi 2019 og FN's 17 Verdensmål

**Åbent**

Sagsnr.: 326-2018-25444       J.nr.: 01.02.03           Dokumentnr.:
326-2019-67025

**Sagstype**

Drøftelse.

**Resume og sagens baggrund**

Kommunalbestyrelsen har den 31. oktober 2018 igangsat en
proces for at kunne offentliggøre en strategi for kommunens udvikling.
Udviklingsstrategi 2019 bygger videre på eksisterende indsatser og kobler sig
til FN’s 17 Verdensmål for bæredygtig udvikling. Kommunalbestyrelsen har holdt
temamøde om emnet den 27. februar 2019 og en workshop med forskellige
interessenter den 28. februar 2019. Næste trin i processen er en indledende
drøftelse i de politiske udvalg om mulighederne for at koble de globale Verdensmål
med den nære og lokale indsats for at opnå bæredygtig udvikling.

**Indstillinger**

Direktøren indstiller, at

1.    Udvalget drøfter
spørgsmål A og Karina Jessen

2.    Udvalget
eventuelt tilkendegiver, hvilke af FN’s 17 Verdensmål udvalget vurderer er
relevante at inddrage i det fortsatte arbejde med at understøtte bæredygtig
udvikling.

**Behandling**

Teknik- og Miljøudvalget.

**Sagsfremstilling**

Udviklingsstrategi 2019 skal med en helhedsorienteret
tilgang på tværs af sektorer beskrive, hvordan vi vil arbejde for, at
Kalundborg Kommune er et godt sted at bo og leve, et godt sted at arbejde og et
godt sted at etablere og drive virksomhed. Udviklingsstrategien skal dels
beskrive de strategiske indsatsområder, som Kommunalbestyrelsen vil arbejde med
de kommende år, dels hvordan den forventede økonomiske udvikling i kommunen vil
komme til udtryk i den fysiske planlægning og endelig, hvilken udvikling den
fysiske planlægning kan være med til at skabe.

Fastlæggelse af
strategiske indsatsområder

Kortlægningen af kommunens tilstand og forskellige input fra
borgere, erhvervsliv, foreninger, uddannelsesinstitutioner mfl. er med til at
indkredse de indsatsområder, som den kommende udviklingsstrategi kommer til at
indeholde. Teknik- og Miljøudvalgets tilkendegivelser kan bidrage til arbejdet
med færdiggørelse af strategien ved at sætte yderligere retning og definere
ambitionsniveauet for de respektive temaer:?

·
Bæredygtig udvikling – i byen og på landet?

·
Flere borgere i kommunen?

·
Vækst – erhvervsudvikling og jobs?

·
Fremtidens Velfærd?

·
Uddannelse?

·
Infrastruktur?

Kortlægning af kommunens
tilstand

Administrationen arbejder på at indsamle data for at
kortlægge og beskrive udviklingen i kommunens tilstand på en række områder som
en form for ’tilstandsrapport’. Dette sker for at få et solidt grundlag at
revidere den gældende udviklingsstrategi ud fra. Arbejdet ventes færdigt i
løbet af foråret. Nedenfor er oplistet nogle af de tendenser som kortlægningen
foreløbigt har vist, og som ligger indenfor Teknik- og Miljøudvalgets område:

·
Et godt bymiljø er vigtig forudsætning
for, at mennesker mødes og har lyst til at komme i byen. Flere boliger i
kommunens bymidter kan medvirke til mere byliv. Nye boligbebyggelser, der
opføres med vægt på bæredygtige løsninger, sammenhæng til det omgivende bymiljø
og grønne områder kan være en væsentlig del af en kommende boligorienteret
fortætning af byerne.

·
Mere spændende overgange mellem
kvartererne, trygge stiruter, grønne tiltag og tilgængelighed for cyklister kan
forstærke flowet mellem byens tyngdepunkter. Kalundborg har et flot hovedstrøg,
men er også præget af mange bagsider og mindre harmoniske gadestrækninger.
Ekstensivt udnyttede arealer kan med fordel udnyttes bedre.

·
Kalundborg har mange huse af god
arkitektur, herunder en stor koncentration af velbevarede middelalderhuse.
Gørlev og Høng er præget af god stationsbyarkitektur.

·
I kommunen er der mange fine landsbyer.
Landsbyer med god beliggenhed og et godt landsbymiljø klarer sig bedst. Langt
de fleste landsbyer indeholder et udviklingspotentiale. Potentialet kan fx
styrkes ved at danne landsbyklynger, hvor landsbyernes faciliteter og
aktiviteter bliver en fælles ressource og nye stiforbindelser imellem byerne
kan skabe bedre samhørighed og samtidig give adgang til naturen og
kulturlandskabets herlighedsværdier.

·
Det registrerede naturareal, opgjort som
areal med § 3-beskyttet natur, er gået frem med knap 5 % siden
kommunesammenlægningen og udgør nu ca. 14 % af Kalundborg Kommunes samlede
areal.

·
Enkelte arter er i de seneste årtier gået
frem som følge af jagtfredning mv. (fx havørn, rød glente og kronhjort,
sidstnævnte underlagt en ’frivillig jagtfredning’)

·
Tendensen for naturkvaliteten i bred
forstand er formentlig ens med udviklingen i hele landet, hvor udhuling af naturgrundlag
og artstab (uddøen) fortsætter, men der er ikke indsamlet data i kommunen der
kan belyse dette.

Dialog med interessenter

For at få yderligere perspektiver på kommunens udvikling
mødtes Kommunalbestyrelsen den 28. februar 2019 med borgere og repræsentanter
fra erhvervslivet, uddannelsesinstitutioner, foreningslivet mv. og drøftede,
hvordan kommunen kan udvikle sig i en bæredygtig retning. Deltagerne fik
indblik i de hovedopgaver kommunen står overfor frem mod 2030, og der var oplæg
om FN’s 17 Verdensmål for en bæredygtig udvikling. Efterfølgende blev der
arbejdet i grupper med temaer som erhvervsliv, jobskabelse, transport, kultur,
sundhed, uddannelse, byer og boliger, landdistrikter, natur og miljø.

Uddrag fra gruppernes drøftelser:

·
Behovet for mere natur i byerne
og bedre mulighed for at opleve naturen – stier skal prioriteres og fremgå af
oversigt på kommunens hjemmeside. Bedre mulighed for at benytte ekstensive
eller ”lukkede” grønne arealer og naturområder. Droppe brug af sprøjtegifte i grøftekanter
etc. - mere ”vild med vilje”.

·
Behovet for at løfte bymiljøer
i de større byer – men med et balanceret fokus, så de mindre byer/lokalsamfund
prioriteres højere. Behovet for at udvikle og styrke fællesskaber og samarbejde
mellem lokale områder i byen og i landsbyerne. Giv de
mange kræfter i lokalsamfundene mere indflydelse og flere ressourcer.

·
Kollektiv transport vigtigt for
bæredygtig (lands)byudvikling.

·
**’Fællesskaber på tværs’** blev drøftet i flere grupper – det være sig fællesskaber på tværs af
by og land, af sociale grupperinger, af fritidsinteresser osv. Fællesskaber som
forudsætning for at skabe mere udvikling i kommunen og bosætning, men også
større lighed og flere muligheder i livet for den enkelte borger.

·
**’Uddannelse’**
og **’almen dannelse’** blev drøftet i flere grupper, og blev set som
vigtige nøgler i at imødegå flere udfordringer – ikke alene i forhold til
erhverv- og beskæftigelse, men også i forhold til at øge bosætning, mindske
ulighed, øge sundhed og skabe flere muligheder i livet for den enkelte borger.

Deltagerne
fik også mulighed for at give deres forslag til hvilke Verdensmål, der kunne
være relevante at understøtte med konkrete tiltag, fx:

·
Droppe brug af sprøjtegifte på
kommunale arealer (Mål 6 og 15)

·
Bedre tilgængelighed til og i
naturen, fx omkring [adresse] (Mål 11)

·
Kvalitetsudvikle kommunens
skoler (Mål 4 og 11)

Udviklingsstrategien og FN's
17 Verdensmål

Koblingen mellem den nære og lokale indsats for at opnå en
bæredygtig udvikling og de globale verdensmål kan ses i det lys, at der er brug
for alle kræfter i forening og at mange forandringer skal drives nedefra. Mange
forskellige parter er allerede godt i gang (Bilag 1).

Med afsæt i de skitserede udfordringer og
udviklingstendenser opfordres Teknik- og Miljøudvalget til at drøfte følgende
spørgsmål:

Hvordan kan Udviklingsstrategien adressere områdets
udfordringer, fx gennem etablering af partnerskaber på tværs af sektorer?

Hvordan kan Teknik- og Miljøudvalget i indsatsen for at
løse lokale udfordringer samtidig bidrage til løsninger på de udfordringer, som
Verdensmålene er udtryk for – og kan Verdensmålene omvendt være til
inspiration/hjælp, når de lokale udfordringer skal løses???

Forslag til hvilke Verdensmål der
kunne være særligt relevante for Teknik- og Miljøudvalget at forholde sig til
er beskrevet i Bilag 2.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - FN's 17 Verdensmål - aktører | 326-2019-71695 |
| Bilag 2 - Forslag til hvilke af FN's 17 Verdensmål udvalgene kan arbejde med | 326-2019-74113 |